Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 1 Pv 632/13/1103	Bratislava III, 24.10.2013
EEČ : 2-10-192-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava III
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
			        
stíhaného uznesením povereného príslušníka Okresného riaditeľstva Policajného zboru v Senci, Obvodného oddelenia PZ v Senci sp.zn. ORP-659/SC-SC-2013 zo dňa 25.06.2013, pre prečin krádeže podľa § 212 odsek 2 písmeno c) Trestného zákona, na tom skutkovom základe, že v čase okolo 20.55 hod. dňa 23.06.2013 v Senci na mierovom námestí v parku pred Mestským úradom pristúpil k poškodenej a následne jej z rúk vytrhol igelitovú kabelku s obsahom látková peňaženka zn. Komodo fialovej farby v hodnote 2,- € s obsahom finančná hotovosť 200,- €, 1 ks USB kľúč zn. Kingston sivočiernej farby DT108 16GB v hodnote 15,- €, USB kľúč nezistenej značky modrej farby v hodnote 7,- €, čím poškodenej XXXXX, bytom XXXXX, XXXXX č. 3, spôsobil škodu vo výške 224 €
a
uznesením povereného príslušníka Okresného riaditeľstva Policajného zboru v Senci, Obvodného oddelenia PZ v Senci sp.zn. ORP-696/SC-SC-2013 zo dňa 03.07.2013, pre prečin krádeže podľa § 212 odsek 2 písmeno c) Trestného zákona, na tom skutkovom základe, že dňa 01.07.2013 v čase okolo 17.45 hod. v Senci na Farskom námestí pri soche „“Božského srdca“ pod rímsko-katolíckym kostolom zozadu vytrhol z pravej ruky poškodenej dámsku koženkovú tašku béžovo-hnedej farby s obsahom OP, kartička poistenca VZP a zväzok kľúčov, čím poškodenej XXXXX, nar. XXXXX bytom XXXXX, XXXXX spôsobil škodu krádežou vo výške 80,- €,
uznesením vyšetrovateľa Okresného riaditeľstva Policajného zboru v Senci, Odboru kriminálnej polície, Oddelenia všeobecnej kriminality spojených na spoločné konanie vedených na Odbore kriminálnej polície, Okresného riaditeľstva Policajného zboru XXXXX pod sp. zn. ORP-368/OVK-SC-2013,

lebo obvinený nebol v čase činu pre nepríčetnosť trestne zodpovedný

Odôvodnenie:
vyšetrovateľa Okresného riaditeľstva Policajného zboru v Senci, Odboru kriminálnej polície, Oddelenia všeobecnej kriminality spojených viedol pod sp. zn. ORP-368/OVK-SC-2013 trestné stíhanie voči obvinenému XXXXX pre prečin krádeže podľa § 212 odsek 2 písmeno c) Trestného, na tom skutkovom základe, ako je uvedené vo výrokovej časti tohto uznesenia.

      V priebehu prípravného konania boli do konania pribratí znalci z odboru zdravotníctva a farmácie, odvetvia psychiatrie XXXXX, Phd. a XXXXX, Phd., ktorí vykonali na základe príkazu sudcu pre prípravné konanie Okresného súdu XXXXX III, sp. zn. Tp XXXXX zo dňa 19.09.2013, vyšetrenie duševného stavu obvineného XXXXX.
      Z vyšetrovateľom predloženého vyšetrovacieho spisu dňa 23.10.2013, zo záverov znaleckého posudku zo dňa 08.10.2013, ktorý je jeho súčasťou vyplýva, že u obvineného XXXXX bola zistená prítomnosť schizofrenickej psychózy, pričom pri hospitalizáciách bol jeho stav diagnosticky uzatvorený ako nediferencovaná schizofrénia, pričom daná choroba má za následok, že došlo k úplnej poruche ovládacích a rozpoznávacích schopností. Obvinený vzhľadom k prítomnosti schizofenickej psychózy, ktorá vedie k ťažkej poruche kontaktu s realitou, adaptácie sa na ňu a k ťažkej poruche osobnosti, nemohol a nevedel rozpoznať nebezpečenstvo svojho konania pre spoločnosť v čase spáchania skutku, pričom došlo k úplnej poruche ovládacích a rozpoznávacích schopností. Zároveň obvinený s poukazom na závažnú psychotickú poruchu nie je schopný chápať zmysle a účel trestného konania. Znalci ďalej uviedli, že obvinený je z psychiatrického hľadiska nebezpečný pre spoločnosť a v tomto prípade je potrebné uloženie ochranného liečenia ústavnou formou.
 
     Podľa § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

      Podľa § 215 odsek 1 písmeno e) Trestného poriadku, prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

      Vzhľadom na vyššie uvedené skutočnosti som rozhodol o zastavení trestného stíhania obvineného XXXXX.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hatala
prokurátor